Ron Mix

**Ronald Jack Mix** (født 10. mars 1938 i Los Angeles i California, død 12. januar 2024 i Brisbane i California) var en offensive tackle i amerikansk fotball. Han ble inkludert på American Football League All-Time Team og ble innlemmet i Pro Football Hall of Fame. Mix spilte college football for USC Trojans, hvor han ble utnevnt All American. Han spilte right tackle og guard for Los Angeles / San Diego Chargers i American Football League (AFL) og spilte også en sesong for Oakland Raiders i National Football League (NFL). Han ble utnevnt AFL All-Star åtte ganger (1961–1968) og All-AFL ni ganger (1960–1968), og er også innlemmet i Los Angeles Chargers Hall of Fame.

## Tidlige år og privatliv
Mix ble født i Los Angeles i California hvor han vokste opp i Boyle Heights-nabolaget. Han gikk på Hawthorne High School i Hawthorne i California.

Mix, som var  og veide  var en tidlig pådriver av vektløfting for å utvikle seg som en atlet. Det var først senere at linemen og andre amerikansk fotballspillere også plukket opp vektløfting for å bli bedre idrettsutøver. Han løftet  i militærpress,  i støt og  i benkpress.

Mix gikk på University of San Diego Law School under offseason og ble en Juris Doctor i 1971. Han fikk kallenavnet «The Intellectual Assassin» for å være både smart og spille hardt.

## College
Mix fikk et idrettsstipend for å gå på University of Southern California (USC). I 1959 var han på All American førstelag, AP All-Pacific Coast førstelag, All Big Five førstelag, og vant USC Lineman Award. Han tok en grad i engelsk, og skrev flere artikler for *Sports Illustrated* i løpet av sin karriere. Han ble utnevnt National Jewish College Athlete of the Year.

## Profesjonell karriere
To lag valgte Mix i første runde i 1960. National Football Leagues Baltimore Colts valgte ham som den tiende spilleren i NFLs draft i 1960 den 30. november. Han ble også draftet av Boston Patriots i første runde av American Football Leagues draft, men de byttet rettighetene til mix til Los Angeles Chargers som mente at de hadde gode muligheter for å signere den lokale spilleren. Baltimore tilbød ham en lønn på $8 000 og en signeringsbonus på $1 000, mens Los Angeles tilbød ham $12 000 og en signeringsbonus på $5 000. Mix sa at han hadde signert med Baltimore om de hadde tilbudt ham en kontrakt på $10 000 med en signeringsbonus på $2 000. Colts, som a til Mix at den nye ligaen ville bli oppløst innen et år, avslo, og Mix signerte med Los Angeles.

Han spilte en rolle i Chargers’ tidlige dominans i AFLs Western Division, og etter laget flyttet til San Diego var han med på å vinne AFL-tittelen i 1963 da de slo Boston Patriots 51–10 i American Football League Championship Game 1963. I løpet av hans ti år hadde Mix kun to straffer for holding. Hovedtreneren hans, Sid Gillman, beskrev ham en gang som «den beste offensive linemanen jeg noengan har sett.»

Mix var den første hvite spilleren under AFL All-Star game 1965 i New orleans som ble med sine fargede lagkamerater i en boikott på bakgrunn av borgerrettigheter. Det rasistiske miljøet i New Orleans hadde ført til at fargede spillere nektet å spille i en by som benektet dem grunnleggende rettigheter (å spise, ta taxi osv). Han var klar på at dersom fargede spillere ikke skulle delta, ville ikke han det heller. Dette førte til at flere hvite spillere deltok i boikotten. Kampen ble til slutt flyttet til Houston.

Han ble utnevnt AFL All-Star årre år på rad som Chargers, og var All-AFL ni ganger, ble inkludert på All-time All-AFL Team og er en av kun 20 som spilte gjennom alle ligaens ti sesonger. Han var den første spilleren for Chargers som fikk nummeret sitt pensjonert i 1969 etter at han annonserte at han la opp etter å ha spilt med en skade gjennom sesongen. Han tok en J.D. på University of San Diego School of Law i 1970.

Mix hadde gitt beskjed til Chargers at han ville spille igjen, men laget da hadde allerede erstattet ham med Gene Ferguson. Da han ba om å bli byttet til New York Jets endte San Diego med å sende ham til Oakland Raiders mot to høye draft picks i 1970 og 1971. Byttehandelen var avhengig av at Mix kom ut av pensjontilværelsen og gikk med på å spille for Oakland; han spilte for Raiders i 1971. Daværende eier av Chargers Eugene V. Klein, som hatet Raiders, valgte å ta i bruk Mix’ trøyenummer igjen.

Mix var også general manager for Portland Sotrm i World Football League i 1974.

## Æresgallerier
I 1969 ble Mix enstemmig valgt inn i All-Time AFL Team av Pro Football Hall of Fame, og ble innlemmet i Chargers Hall of Fame i 1978.

Han ble stemt inn i Pro Football Hall of Fame i 1979. Mix ble også innlemmet i International Jewish Sports Hall of Fame i 1980, Southern California Jewish Sports Hall of Fame i 1990, National Jewish Sports Hall of Fame i 2008 og Northern California Jewish Sports Hall of Fame i 2010. Han var den andre spilleren fra AFL som ble innlemmet i Pro Football Hall of Fame. Lance Alworth var den første, i 1978.

## Etter idrettskarrieren
Mix jobbet innen juss i San Diego i California etter idrettskarrieren og fokuserte på å representere pensjonerte idrettsutøvere som krevde yrkesskadeserstatning. Før det var han en sivilrettsadvokat.

I 2016 ble Mix anklaget for skattesvik av IRS. Føderale aktorer sa at Mix ble referert til klienter av personer som ikke var advokater, en tidligere basketballspiller som hadde vært hans klient, Kermit Washington, og at Mix hadde donert til to veldedige organsisasjoner Washington drev som blant annet støttet skoler i AFrika. Mix skal ha skrevet donasjonene av på skatten. I rettsprotokollen skal Washington ha blitt anklaget for å bruke mesteparten av donasjonene til sine veldedigheter på seg selv. Mix erkjente seg skyldig i skattesvik. Mix skal ikke ha trodd at veldedigheten var legitim og var ikke klar over hva midlene ble brukt til. Uavhengig av det kunne Mix ikke skrive av donasjonene på skatten, og Mix fikk også noe av verdi tilbake for donasjonene i klienter. Den 24. februar 2019 mistet Mix retten til å drive juss permanent.

## Referanser


## Eksterne lenker
*